# РАЗУМЕВАЊЕ ПЛУЋНИХ ЧВОРИЋА (НОДУЛА) И ДРУГИХ НАЛАЗА

## Плућни чворићи (нодули)

Скрининг рака плућа користи компјутеризовану томографију (ЦТ) са ниском дозом зрачења како би се открили чворићи, звани нодули. Ако имате чвориће на плућима, можда је у питању рак, а можда и није, али их треба испитати или пратити.

* Плућни нодули су веома чести.
* Скрининг за рак плућа може открити нодуле код чак половине прегледаних особа.
* Већина нодула није повезана са раком.
* Често су нодули подручја ожиљака насталих услед претходних инфекција плућа.
* Нодули вероватно неће изазвати никакве симптоме.
* Особа може имати неколико нодула.
* Више нодула не значи да је ситуација озбиљнија него код оних који имају само један.
* они ће се пратити.
* ако нема значајних налаза, NCSR ће вас подсетити да поново обавите скрининг за две године.

Ако се приликом скрининга ЦТ снимањем са ниском дозом зрачења пронађу нодули, можда ће вам се препоручити накнадно ЦТ снимање са ниском дозом зрачења ради праћења ситуације. То може бити након 3, 6 или 12 месеци. Добићете подсетник када буде време да посетите здравственог радника који ће вам издати упут за контролни преглед - ЦТ снимање са ниском дозом зрачења.

Ако нодул расте или се мења, ваш здравствени радник вас може упутити код специјалисте на даља испитивања или вам могу бити потребни чешћи контролни прегледи. Ако вас упуте код специјалисте, он може да вас пошаље на додатне прегледе. Ако се утврди да је нодул рак плућа без икаквих знакова или симптома, веома је вероватно да је скрининг открио рак у раној фази. То значи да се може лакше лечити.

## Налази који нису повезани са раком плућа

Снимањем се могу видети и други делови организма, као што су доњи део врата, груди и горњи део трбуха. Понекад се тиме могу открити промене или у плућима (нешто што није рак, на пример емфизем) или ван плућа (на пример срчана обољења). Ако се добију налази који нису повезани са раком плућа, Национални регистар за скрининг рака ће вас подстаћи да посетите здравственог радника и разговарате о потреби за додатним прегледима.

Радиолог који припрема извештај о вашем снимку ће прегледати све видљиве делове тела. Промене које немају утицај на ваше краткорочно или дугорочно опште здравље можда неће бити наведене у извештају. То укључује нормално „трошење и оштећење“. Сви налази који нису повезани са раком плућа, али могу утицати на ваше опште здравље, биће укључени у извештај.

Разговор о овим другим налазима са вашим здравственим радником може побољшати ваше опште здравље. Без скрининга можда не бисте били свесни стања којe би моглo утицати на ваше здравље.

## Симптоми на које треба обратити пажњу

Нормално је да се осећате забринуто када учествујете у програму скрининга за рак. Чекање на снимке и добијање резултата може бити време пунo стрепње. Разговарајте са својим здравственим радником о свему што вас забрињава или што желите да знате.

Скрининг није погодан за особе са необјашњивим упорним симптомима, укључујући симптоме који су наведени у наставку. Тим особама су потребни другачији тестови.

Ако имате било који од ових симптома, чак и ако је ваш последњи скрининг тест показао да је код вас ризик веома низак, или ако сте између снимања,

одмах разговарајте са својим здравственим радником.

* **Нов или промењен кашаљ**
* **Искашљавате крв**
* **Отежано дисање без разлога**
* **Лако се умарате**
* **Необјашњиви губитак телесне тежине**
* **Бол у грудима или рамену који не пролази**

## Остале услуге подршке којима можете приступити укључују:

**Подршка коју пружа организација Cancer Council**

13 11 20

**Lung Foundation Australia**

1800 654 301

**13YARN**

13 92 76

**Lifeline**

13 11 14

**Beyond Blue**

1300 224 636

**Quitline**

13 78 48

**Head to Health**

1800 595 212

Скрининг свакe две године је најбољи начин да се рак плућа открије у раној фази, када се лакше лечи.

|  |  |
| --- | --- |
| QR код за више информација о Националном програму за скрининг рака плућа.  За више информација о Националном програму за скрининг рака плућа:  [www.health.gov.au/nlcsp](http://www.health.gov.au/nlcsp) | За помоћ да престанете са пушењем: [www.quit.org.au](http://www.quit.org.au) |